CELEX: 32014D0873
Language: mt
Date: 2014-12-03 00:00:00
Title: 2014/873/UE: Deċiżjoni ta' Implimentazzjoni tal-Kummissjoni tat- 3 ta' Diċembru 2014 li tħassar id-Deċiżjoni 2002/249/KE li tikkonċerna ċerti miżuri ta' protezzjoni fir-rigward ta' ċerti prodotti konnessi mal-industrija tas-sajd u dawk tal-akkwakultura, intiżi għall-konsum uman u importati mill-Mjanmar (notifikata bid-dokument C(2014) 9057)  Test b'rilevanza għaż-ŻEE

5.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 349/61
            
         DEĊIŻJONI TA' IMPLIMENTAZZJONI TAL-KUMMISSJONI
   tat-3 ta' Diċembru 2014
   li tħassar id-Deċiżjoni 2002/249/KE li tikkonċerna ċerti miżuri ta' protezzjoni fir-rigward ta' ċerti prodotti konnessi mal-industrija tas-sajd u dawk tal-akkwakultura, intiżi għall-konsum uman u importati mill-Mjanmar
   
      
         (notifikata bid-dokument C(2014) 9057)
      
   
   (Test b'rilevanza għaż-ŻEE)
   
      (2014/873/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (1), u b'mod partikolari l-Artikolu 53(1) tiegħu,
   Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (2), u b'mod partikolari l-Artikolu 22(1) tagħha,
   Billi:
   
               (1)
            
            
               Id-Deċiżjoni tal-Kummissjoni 2002/249/KE (3) tintroduċi ċertu miżuri ta' protezzjoni fir-rigward ta' ċertu prodotti tal-industrija tas-sajd u tal-akkwakultura li huma intiżi għall-konsum mill-bniedem u importati mill-Mjanmar u tispeċifika t-testijiet li għandhom isiru mill-Istati Membri fuq il-gambli.
            
         
               (2)
            
            
               Decision 2002/249/KE provides that that Decision is to be reviewed in the light of the guarantees offered by the competent authorities of Myanmar and on the basis of the results of the tests carried out by the Member States.
            
         
               (3)
            
            
               L-importazzjoni ta' prodotti tal-akkwakultura mill-Mjanmar fl-UE mhijiex awtorizzata.
            
         
               (4)
            
            
               L-użi kollha tal-kloramfenikol u tan-nitrofurani fil-prodotti tas-sajd u tal-akkwakultura huma pprojbiti fil-Mjanmar mis-16 ta' Novembru 2011 permezz tad-Direttiva ta' Burma 6/2011.
            
         
               (5)
            
            
               L-awtoritajiet kompetenti fil-Mjanmar wettqu testijiet ta' monitoraġġ fuq prodotti tas-sajd sa mid-dħul fis-seħħ tal-projbizzjoni li rriżultaw negattivi għall-preżenza tal-kloramfenikol u tan-nitrofurani.
            
         
               (6)
            
            
               Minn Ġunju 2009, l-ebda test mill-Istati Membri kif imsemmi fl-Artikolu 2 tad-Deċiżjoni 2002/249/KE dwar il-gambli importati mill-Mjanmar ma kellu riżultat mhux sodisfaċenti. Għaldaqstant, ma għadx hemm il-ħtieġa li wieħed jittestja kull kunsinna, b'mod partikolari, bil-ħsieb li tinstab il-preżenza ta' kloramfenikol.
            
         
               (7)
            
            
               Id-Deċiżjoni 2002/249/KE għandha għalhekk titħassar skont dan.
            
         
               (8)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2002/249/KE hija b'dan imħassra.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-3 ta' Diċembru 2014.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 31, 1.2.2002, p. 1.
   
      (2)  ĠU L 24, 30.1.1998, p. 9.
   
      (3)  Id-Deċiżjoni tal-Kummissjoni 2002/249/KE tas-27 ta' Marzu 2002 li tikkonċerna ċerti miżuri ta' protezzjoni fir-rigward ta' ċerti prodotti konnessi ma' l-industrija tas-sajd u dawk ta' l-akkwakultura, intiżi għall-konsum uman u importati mill-Myanmar (ĠU L 84, 28.3.2002, p. 73).